runetrust/blame-folketinget-dk huggingface dataset:
Mai Henriksen (KF), 2012-05-08:
Hvis det nu skulle vise sig, at der ikke kommer noget med i det her udvalgsarbejde om kædeansvar, og hvis man forestiller sig, at Enhedslisten genfremsætter deres beslutningsforslag, vil SF så efterfølgende stemme for det, når nu det er – kan vi forstå – SF's politik?
Flemming Møller Mortensen (S), 2011-04-13:
Jeg tror, vi har et problem, og jeg lytter mig også til fra ministerens klare udsagn, at også ministeren og regeringen synes, at der er et problem, for ministeren startede med at sige, at det bestemt ikke er tilfredsstillende, at så mange unge under 18 år ryger, og at de har adgang til tobakken.
Sophie Hæstorp Andersen (S), 2012-10-26:
Dem med en behandlingsgaranti på 1 måned – altså dem, der fejler noget med knæ, ryg og hofter – eller dem, der har oplevet, at de først fik en dårlig udredning, og bagefter var der måske en venteliste på 1 år, fordi de fejlede noget med smerter eller noget med diskusprolaps eller noget helt tredje.
Thor Pedersen (V), 2006-04-20:
Der er jo enighed om, at det, vi arbejder ud fra, er en fastlæggelse af de rammer, der gælder for kommunerne under et, altså en økonomistyring, der kører på udgiftssiden, og en opfyldning af statslige midler, der sikrer, at kommunerne set under et er i stand til at levere den service, som kommunerne har aftalt med regeringen at de er i stand til set under et at yde borgerne.
Margrethe Vestager (RV), 2010-01-26:
Jeg håber meget, at statsministeren tager ordet for at være med til at afslutte debatten, for jeg oplever ikke det engagement i den her debat, der er så afgørende for, at vi også som nation kan lære af et værtskab – både det, vi kunne have påvirket, og det, som lå uden for vores rækkevidde.
Morten Bødskov (S), 2012-01-11:
Som jeg lige har understreget, har regeringen og Enhedslisten et ganske godt og meget produktivt samarbejde, som allerede nu har givet meget store resultater for Danmark, og som har lagt fundamentet for den genopretning af Danmark, som er nødvendig, ikke mindst efter at spørgeren og spørgerens parti har været parlamentarisk grundlag for den tidligere regering.
Benny Engelbrecht (S), 2014-11-11:
Jeg har også noteret mig, at der selvfølgelig har været spørgsmål rejst om, hvorvidt der så er tale om et reelt frivilligt samtykke i forbindelse med det, og der må jeg understrege, at det allerede efter de gældende regler kan få konsekvenser for en kunde, hvis vedkommende ikke vil afgive de nødvendige oplysninger til banken, som banken skal have for at kunne give rådgivning eller for at kunne opdatere kundeoplysningerne, uanset om man så afleverer informationerne, som det blev nævnt – jeg mener, det var hr. Ole Birk Olesen, der sagde, at man jo kan medbringe de informationer på papir – eller om man opgiver det via e-skat
Ruben Kidde (RV), 2020-12-21:
Desuden er ambitiøs handling på kort sigt også med til at sikre, at der er troværdighed bag vores klimapolitik, så borgere, erhvervsliv og udland kan se, at vi faktisk mener det, vi siger, og at vi rent faktisk har tænkt os at leve op til vores ambitiøse målsætning i 2030.
Sophie Hæstorp Andersen (S), 2008-03-26:
Det er jeg selvfølgelig ret ked af at høre, for faktum er jo, at hvor denne familie - historisk - har fået en fuld erstatning for at være flyttet ind i noget nybyggeri, som på grund af byggesjusk var fyldt med skimmelsvamp, så er det jo sådan i alle de øvrige tilfælde, hvor der har været rejst sager om skimmelsvamp i eksisterende byggeri, at lejerne som regel er endt med at få en meget lang næse og en meget lille erstatning, og dette oftest kun for det værelse eller den del af lejemålet, som de ikke har kunnet bruge, til trods for at familien nogle gange har været fraflyttet i halve år eller mere, før der rent faktisk kom gang i sagen.
Morten Østergaard (RV), 2008-04-24:
Det, jeg synes er problematisk ved hr. Morten Messerschmidts argumentation, er jo, at det godt kan være, at Det Radikale Venstre ikke kan finde flertal for sine synspunkter i det danske Folketing, men menneskerettighedskommissæren, som alene tolker i forhold til menneskerettighederne, er enig.
Orla Hav (S), 2009-10-22:
Helst havde vi set, at udgiften til det sunde måltid mad i institutionerne blev aftalt med kommunerne i forhandlingerne om den årlige økonomi og blev fulgt op af en pligt for kommunerne til at gennemføre madordningen på en måde, der sikrede forældrene indflydelse sammen med en konkret vurdering fra institutionen.
Pia Kjærsgaard (DF), 2000-11-29:
»Vil ministeren redegøre for, hvilken forholdsordre de politibetjente, der fra storkøbenhavnske politikredse er blevet udstationeret i Sandholmlejren, har fået i forbindelse med deres indsats for at forebygge og afsløre kriminalitet?«
Henriette Kjær (KF), 2006-01-20:
Forslaget rummer også ændringer i forhold til den undervisning, ansøgeren modtager, og der er naturligvis en række pligter, man skal udføre, når man er på et indkvarteringssted, ligesom der er et introduktionskursus, der giver den enkelte et kendskab til dansk kultur og samfundsforhold, og et helt indledende introduktionskursus til det danske sprog.
Jann Sjursen (KRF), 1999-11-25:
Jeg synes, hvis man ser på det sådan helt pragmatisk, at det alligevel er utroligt, at det ikke gør indtryk på hr. Helge Adam Møller, at mange borgmestre, herunder borgerlige borgmestre, rent faktisk siger, at introduktionsydelsen, som vi kender den i dag, er med til at klientgøre udlændingene, gør, at de må gå på kommunekontoret og bede om supplerende ydelser, osv., og at denne ydelse, som jeg sagde det tidligere, rent faktisk modvirker integration.
Benny Engelbrecht (S), 2019-12-04:
Det vil sige, at der er et mindre forbrug i forhold til det, der er givet i tilskud, på 47,3 mio. kr., i 2017 er det 43,3 mio. kr., og i 2018 er det 37 mio. kr., som man har brugt mindre end det, man har fået.
Margrethe Vestager (RV), 2013-02-07:
Jeg kan så konstatere, at det for Dansk Folkepartis vedkommende er vigtigere, at valghandlingen foregår sådan, som den plejer, end at man forsøger at række hånden ud til nogle borgere, som måske godt kunne tænke sig det samme som os andre, nemlig at kunne stemme i hemmelighed, uden at der er nogen, der skal hjælpe dem med deres afstemning.
Ole Stavad (S), 2005-06-02:
Hr. Ole Stavad ved også udmærket godt, at der oven på det her kommer en finansieringsog udligningsreform, hvor det klart fremgår af den aftale, der blev indgået sidste år, hvilke pejlemærker en sådan reform skal tage sigte efter, og hvor det meget klart fremgår, at der vil være en overgangsordning, sådan at der ikke er nogen kommuner, der kommer til at opleve en tilpasning, som man ikke kan håndtere.
Nikolaj Villumsen (EL), 2013-10-10:
Det er de regler, som indebærer, at en person, der har visum til Danmark, og som tillader sig at søge familiesammenføring, eller som bliver i landet nogle få dage efter visummets udløbsdato, får pålagt en karensperiode på nogle år, før hun eller han igen kan få visum til Danmark.
Villy Søvndal (SF), 2009-04-16:
Det gælder skattepolitik, det gælder uddannelsespolitik, det gælder økonomisk politik, det gælder udenrigspolitik, det gælder klimapolitik osv. osv. Men det, vi er meget imod i det nuværende folkeskoleforlig, som det er lavet, er den grad af bureaukratisering, der er indeholdt i det.
Svend Auken (S), 2003-03-12:
Det er fuldstændig rigtigt, som hr. Søren Gade siger, at vi er nødt til at have russere med på ratifikationen, og derfor har den underminering af hele aftalen, som den omstændighed, at den største forurener i verden, nemlig USA, ikke er med, gjort, at vi har måttet svække i øvrigt.
Eyvind Vesselbo (V), 2005-06-14:
Fra amter til kommuner overflyttes hovedparten af amternes ansvar for grundvandsbeskyttelse, vandindvinding og spildevandsudledning, og endvidere overføres størstedelen af amternes beføjelser med hensyn til godkendelse og tilsyn med forurenende virksomhed.
Villy Søvndal (SF), 2002-01-22:
Der har vi bedt om, at sagen kommer i Folketinget, og det kommer den snarest; så får vi igen den socialpolitiske debat, og så er jeg spændt på, om vi ikke endelig får konkluderet, at det, regeringen er i færd med, er en centralisme, som jeg tror vil give regeringen store problemer, fordi jeg tror, at regeringen kommer til at lide af iltmangel på det sociale område.
Erling Bonnesen (V), 2020-11-26:
Så vil jeg da også opfordre ministeren til, at man prøver at se hele vejen rundt i ægproduktionen i de forskellige grene, så vi simpelt hen kan få en status, når vi forhåbentlig bliver inviteret over til ministeren til en kop kaffe, altså på, hvordan det ser det ud på de forskellige områder, sådan at vi, når vi, om jeg så må sige, får en samlet beslutning i forhold til det, så vi kan sige, at vi stadig væk kan være stolte af den ægproduktion, som vi også fremadrettet skal have i Danmark, og på sigt bliver det jo så uden buræg.
Marlene Ambo-Rasmussen (V), 2020-05-07:
Vi forældre kender vores børn bedst, men der er også fagpersoner, specielt når det gælder børn med særlige behov, som f.eks. autisme, som skal med ind over det, og det er derfor, jeg også sagde i min ordførertale, at det er så vigtigt, at vi får styrket PPR, for de her fagpersoner skal ud både i skoleregi og i børnehaveregi og se, om der rent faktisk er nogle børn, der skal opfanges, og hvis start i børnehave og i skole skal udsættes.
Sandra Elisabeth Skalvig (LA), 2023-02-09:
I den seneste tid har Indfødsretsudvalgets arbejde været i mediernes søgelys, og som ny indfødsretsordfører for Liberal Alliance og som nyt medlem af Indfødsretsudvalget er det vigtigt for mig at pointere, at jeg har tiltro til det arbejde, som Indfødsretsudvalget udfører, og derved også tiltro til, at dispensationsansøgninger behandles ansvarligt og inden for lovgivningens rammer.
Michael Aastrup Jensen (V), 2018-02-23:
Sideløbende med det netop indgåede forsvarsforlig, hvor vi heldigvis prioriterede hele cyberforsvaret, er det kun rigtig godt, at man nu også går ind og ser på, hvad vi kan gøre for at sikre den vitale infrastruktur, ikke mindst den vitale infrastruktur på store virksomheder, i energisektoren osv.
Knud Erik Kirkegaard (KF), 2002-04-17:
Jeg er overbevist om, at man også i de kommunale organisationer er fuldstændig klar over, at der påhviler kommunerne et ganske stort ansvar for, på baggrund af de meldinger, der er kommet fra regeringen, virkelig at tage sig sammen, så man er på den sikre side, når man lægger budgetter for ikke at komme i klemme i forhold til den aftale, som de kommunale repræsentanter har indgået med regeringen.
Sophie Løhde (V), 2009-04-21:
Det er jo i hvert fald, hvad de udenlandske erfaringer og undersøgelser viser, nemlig at det nok kan være, at fixerum i de lande, hvor man har etableret dem, har været et svar på nogle forskellige givne ting; men at stå her og påstå, at det er det, som skulle have gjort, at nogle tal er faldet, er ganske enkelt ikke korrekt, når de tal er steget.
Stinus Lindgreen (RV), 2024-01-31:
Men jeg kan hvert fald for egen regning sige – og jeg er sikker på, at hr. Per Larsen kan genkende det fra sin egen region – at jeg ikke kan komme på ét budget, vi har siddet og diskuteret, hvor vi ikke har sat penge af til palliation i en eller anden afskygning, om det så har været hospicepladser eller udgående teams eller specialiserede pladser på hospitalerne.
Jytte Wittrock (S), 2002-11-08:
Det er også folk i yderområderne, som kommer til at vurdere priserne ved at tage toget frem for at køre selv, og jeg synes i hvert fald, det er en rigtig dårlig løsning, hvis folk nede fra mig, der pendler til København, skal hænge i lang tid ved Køge, uanset om vi nu får udbygget.
Nicolai Wammen (S), 2004-12-15:
Derfor har vi fremlagt et visionært og økonomisk ansvarligt finanslovforslag, som er vores bud på, hvordan vi kan sikre et Danmark, hvor det også i virkelighedens verden er sådan, at der er plads til alle og brug for alle, og derfor fremlægger vi i dag sammen med hele den øvrige opposition et forslag til, hvordan vi kan investere de milliarder, som regeringen har foreslået at sænke selskabsskatterne med, på en klogere måde.
Ole Birk Olesen (LA), 2020-11-24:
Og det er da rigtig fint, hvis Enhedslisten nu er nået til den erkendelse, at man godt kan føre grøn politik, selv om det koster statskassen, men kunne man sætte ord på det fra Enhedslistens side: at vi har fortrudt, at vi sagde engang, at det aldrig må koste statskassen en krone at føre grøn politik, at grøn politik godt kan retfærdiggøre færre penge i statskassen?
Hans Hækkerup (S), 2000-11-02:
Jeg vil da gerne sige, at jeg synes heller ikke, det er ønskværdigt, at der skal gå 5 måneder, fra vi aktiverer soldaterne, til de rent faktisk får at vide, om de skal af sted eller ej, specielt når deres kontrakt er en 6-måneders-kontrakt.
Ole Stavad (S), 2001-01-23:
Så for at gøre det klart: Det her dækker sådan set kun hullet op til de 40 mio. kr., derefter er det EU-reglerne; men EU-reglerne er de private jo heller ikke forpligtet af. Derfor kan vi sige, at i forhold til den måde, vi i øvrigt opfører os, er der ikke noget meget nyt.
Bendt Bendtsen (KF), 1997-11-26:
Det var jo det, V og K - som jeg tidligere har nævnt - fik tilslutning til den 15. maj 1997, så vi er kun tilfredse med, at det bliver udmøntet, og så vil jeg da også gerne sige - uden at bruge for mange kommentarer - at vi vil godt se på det, Venstre gjorde opmærksom på under ordførertalen i dag. Jeg kan sige om konkretisering af tilbagebetalingsreglerne for dagpenge modtaget med urette under ophold i udlandet, at det selvfølgelig også er et forslag, som vi helt og fuldt støtter, og det femte element om DfA's kompetence til at træffe afgørelser i tilsynssager er vi også enige i.
Jakob Axel Nielsen (KF), 2009-11-19:
De første erfaringer med sundhedsaftalerne er positive, og jeg forventer, at den næste generation af sundhedsaftaler, som de nye kommunalbestyrelser og regionsråd skal indgå allerede her i foråret 2010, i endnu højere grad vil styrke samarbejdet mellem aktørerne i vores sundhedsvæsen og mellem de praktiserende læger og mellem kommunerne.
Pernille Vermund (NB), 2023-05-15:
Og som jeg sagde ved førstebehandlingen af dette forslag, gælder det selvfølgelig også skatteministeren, der for et stykke tid siden glædede sig over, at der var 3 millioner danskere, som hurtigt var inde på skat.dk for at tjekke deres årsopgørelse.
Kim Mortensen (S), 2006-05-18:
Globaliseringen er ikke nødvendigvis redskabet til at løse ulighederne i verden, men som jeg sagde i min ordførertale, synes jeg måske, det er et af de områder, hvor Danmark har en forpligtelse til at yde lige præcis vores bidrag ud over at kigge på vores egen økonomiske situation, vores egen konkurrenceevne, og det er, at vi måske kunne være med til at løfte nogle af de her opgaver rundtomkring i verden.
Anne Baastrup (SF), 1997-10-30:
Hvad er det for en regering i nærområdet, der skal tage imod, og hvordan kan det være, at fru Birthe Rønn Hornbech mener, at de danske myndigheder i givet fald skal behandle en sag i Danmark fra en flygtningelejr, som ligger i nærområdet af det flygtningeproducerende land?
Liv Holm Andersen (RV), 2015-02-17:
Jeg mener virkelig, at det her åbenlyst er et tiltag, som kan gøre en verden til forskel for en række familier, hvis det blev en realitet, hvis vi er et flertal af partier, som ikke blot synes, det er en god idé, men som også har lyst til at arbejde på at finde finansiering.
Pia Adelsteen (DF), 2010-03-16:
Det her interne ved folk en masse om, men lige præcis forbeholdene, som set med vores øjne er så essentielle at vi beholder, er noget, der er meget, meget vigtigt, men meget, meget svært at sætte sig ind i, og derfor synes jeg stadig væk, at det er utroligt, at man synes, at så kort en periode er god nok tid, og at den debat, vi har nu, bare er o.k.
Kirsten Brosbøl (S), 2008-12-10:
Men jeg gentager lige, hvad der rent faktisk står i regeringens egen økonomiske redegørelse: »Forløbet indebærer en kraftig stigning i husholdningernes samlede opsparing som følge af den svækkede forbrugertillid og det kraftige fald i formuerne, …«.
Kirsten Normann Andersen (SF), 2018-11-09:
Med indgåelse af regionsaftalen i sommer og bl.a. det her forslag tager vi endelig og langt om længe afsked med det forhadte omprioriteringsbidrag, og fra at have været alt for fokuseret på aktivitetsmæssige styringskriterier i sundhedsvæsenet skifter fokus nu mod resultater og også øget nærhed i udførelsen af sundhedsopgaverne.
Lars Barfoed (KF), 2002-05-23:
Vi mener, at det er et væsentligt tiltag i regeringens samlede udlændingepolitik, som betyder, at der vil være større incitamenter for især udlændinge, men i det hele taget for personer, som ikke har opholdt sig i Danmark i de seneste år, til at blive integreret på det danske arbejdsmarked.
Benny Engelbrecht (S), 2010-02-09:
Lad mig blot nævne, at der f.eks. også findes forskere i Danmark, som ikke nødvendigvis er enige i konklusionerne omkring, hvordan klimaets udvikling skal være, og omkring 2-graders-målsætningen, men det afholder os jo ikke fra også at mene noget om det.
Jens Rohde (V), 2001-04-19:
Så kunne det være, at fru Pernille Blach Hansen har ændret opfattelse af nogle ting. For det, der er tankevækkende, og det, jeg synes der fremgår så klart fra Socialdemokratiet, er, at ligestillingsproblematikken er langt vigtigere end barnets tarv.
Kristian Thulesen Dahl (DF), 2011-10-06:
Nu har danskerne lige været henne at stemme, og så kan vi godt den 16. september sige: Hold da op, den tidligere regering og dens støtteparti havde sådan set ret i de argumenter, der blev lagt på bordet; det har vi pludselig fundet ud af her natten mellem den 15. og den 16.
Ole Birk Olesen (LA), 2017-12-13:
Jeg kan i hvert fald konstatere, at eftersom den nuværende fortolkning af loven er, at man må gøre det i 42 dage, så ønsker Københavns overborgmester, som hr. Kaare Dybvad fremdrager i debatten her, at gøre perioden længere end de nuværende 42 dage.
Lene Espersen (KF), 2009-05-13:
godt nok hørte jeg før fru Mette Frederiksen talte dunder mod det private sundhedsvæsen, men jeg hørte hr. Jens Peter Vernersen faktisk lidt omfavne Det Konservative Folkeparti ved at sige, at Socialdemokratiet er helt klar til at støtte det private sundhedsvæsen, og at man sådan set også er klar til mere udbud, for det er jo sundt og godt.
Else Theill Sørensen (KF), 2002-02-20:
Det er altså et ganske væsentligt kapitel i den danske kommunalpolitiske historie, der lægges op til på Bornholm med sammenlægningen af de fem primærkommuner og Bornholms Amtskommune. Det er væsentligt at bemærke, at det ikke er en strukturændring, som Folketinget presser ned over hovedet på Bornholm.
Mohammad Rona (M), 2024-03-13:
Når alt dette er sagt, handler dette lovforslag ikke kun om en regulering og overholdelse af vores EU-forpligtelser; det handler lige så meget om at skabe nye muligheder for, hvordan vi i højere grad får inddraget og forpligtet dem, der udleder allermest CO 2 , og som bruger allermest energi, nemlig vores virksomheder, som i øvrigt kun forventes at få minimale ekstraudgifter i forbindelse med nye forpligtelser.
Karina Lorentzen Dehnhardt (SF), 2010-05-04:
Så tror jeg også, at man ikke må være blind for, at selv om vi får en strafskærpelse og måske kan slå bagmændene oven i hovedet med det, får vi nødvendigvis ikke løst problemet, fordi der jo er mennesker, som bruger det her, og som vil efterspørge det, og det vil de formentlig stadig væk gøre, selv om vi går efter bagmændene.
Birthe Rønn Hornbech (V), 2011-03-04:
Med hensyn til hr. Simon Emil Ammitzbølls svar til mig må jeg have lov nu at konstatere, at hr. Simon Emil Ammitzbøll er kommet med et fortolkningsbidrag, nemlig at PET står over konventionen, til et af de problemer, jeg går og tumler med.
Dennis Flydtkjær (DF), 2013-06-11:
Jeg er godt klar over, at sænkelsen af selskabsskatten sker for at tiltrække investeringer, men hvis man kigger på, hvordan selskabsskatten faktisk allerede i forvejen er faldet hen over årene, ja, så kan man se på kurven, at det er investeringsniveauet i Danmark også, selv om selskabsskatten er blevet sænket.
Ulla Tørnæs (V), 2020-05-20:
Jeg har jo lyst til bare for en ordens skyld lige at gentage, hvad det rent faktisk er, vi er oppe imod, for nu står vi her som sagt igen tredje onsdag i streg, og vi er nået til et punkt i turistsæsonen, hvor det ikke længere er 107 mio. kr., turistsektoren op langs den jyske vestkyst bl.a. mister i daglig omsætning, nej, nu er det faktisk 200 mio. kr., Danmark mister i daglige omsætning, fordi vi fastholder en hermetisk lukning af grænserne for turisters mulighed for at krydse grænsen.
Troels Ravn (S), 2021-04-23:
Når jeg ser ud i samfundet, når jeg besøger virksomhederne – det gør vi jo alle sammen rigtig meget ud af – når jeg taler med iværksættere, taler med virksomhedsejere, synes jeg også, at vi faktisk har nogle gunstige rammevilkår, også når det gælder skat.
Jens Henrik Thulesen Dahl (DD), 2025-05-14:
Så ligger der også den økonomiske del af det, og det er derfor, vi anbefaler Dansk Folkeparti at arbejde for en beretning, hvor vi sammen kan fokusere på at lægge pres på, i forhold til at regeringen rent faktisk tager det her alorligt og prøver at gøre noget ved det.
Bjarne Laustsen (S), 2004-10-19:
Derfor har jeg også tilladt mig at spørge i dag – og det kan jeg så spørge om igen nu, for så er det afklaret til udvalgsbehandlingen – om det punkt, der drejer sig om ejendomsskattens indefrysning, som gælder for efterlønsmodtagere, ikke skal gælde for fleksydelsesmodtagere.
Marcus Knuth (KF), 2022-03-02:
Hvad mener ministeren om, at et stort antal unge mellem 18 og 23 år, der fik statsborgerskab fra 2010 til 2014, efterfølgende har fået en dom for kriminalitet, herunder 45 pct. af de unge statsløse, 21 pct. af unge pakistanere og 20 pct. af unge iranere?
Joachim B. Olsen (LA), 2011-11-25:
Og så vil jeg gerne tage hr. Christian Juhl med ud at møde nogle af de iværksættere, som ikke kan få det til at hænge sammen, fordi skattetrykket i Danmark er alt for højt, og som overvejer at flytte til udlandet, hvormed Danmark vil gå glip af den vækst, som ville blive skabt, hvis de havde ønsket at blive i Danmark.
Peter Hansen-Nord (V), 1999-05-12:
Man har lavet den her maskine, og det er en nødvendig maskine, der skal fungere for i hvert fald at sikre afgiftsfritagelse for brændsler, der medgår til elproduktion, og samtidig cementerer lovforslaget den juridiske status, som et tilsvarende tidligere lovforslag arbejder ud fra.
Ole Vig Jensen (RV), 1998-02-06:
Nu fremsættes lovforslaget her jo i overensstemmelse med 8-punkts-planen, hvor vi har sagt, at fra august 1998 og to år frem, til år 2000, vil vi se, hvordan det forløber med udmøntningen af de forslag og ideer, herunder også det udviklingsarbejde, som er sat i gang, og derefter vil vi se på, hvilke erfaringer der er gjort.
Søren Søndergaard (EL), 1999-04-06:
Lad mig starte med at slå fast, at vi i Enhedslisten er glade for Europarådet, at vi er glade for denne debat om en styrkelse af Europarådet, og at vi fuldt ud kan tilslutte os det fælles forslag til vedtagelse, som jo lægger op til en årlig debat om status og perspektiver i Europarådets arbejde.
Samira Nawa (RV), 2022-02-23:
Når jeg stiller det her spørgsmål, er det jo, fordi en aktindsigt er journalisters og dermed også offentlighedens mulighed for at følge med i, hvad det er, der foregår i en regering, og det vil altså sige, at det er et ret vigtigt og væsentligt redskab i et demokrati.
René Christensen (DF), 2022-02-08:
Vi vil rigtig gerne stemme ja til, at kommunalbestyrelserne får mulighed for at træffe den her beslutning, men vi vil også gerne have lov til at stemme nej til den sidste del og sige, at når der er en aftale om udfasning i 2025, skal man holde fast i det, og vi vil selvfølgelig tage op i udvalgsarbejdet, om det er en mulighed at dele lovforslaget.
Johs. Poulsen (RV), 2007-05-03:
Jeg vil godt tillade mig at sige, at jeg sådan set synes, at man i hovedtrækkene kan sige, at vores industritilsyn, som det er udviklet op igennem 1980'erne og 1990'erne, på mange måder har været en succes, fordi det også har været med til at udvikle nye kreative metoder til at løse nogle af de udfordringer, man stod med miljømæssigt.